11 Асобнае месца пры вывучэнні пытанняў звязаных з аналізам фінансавых затрат на забеспячэнне абароназдольнасці дзяржавы займае праблема дыпламатычнага подкупу суседніх дзяржаў (асабліва Крымскага ханства) і станаўленню надзвычайных падаткаў (т.зв. ардыншчыны), якія павінны былі ісці на гэтыя выплаты. Пытанне заключаецца ў тым- ці былі гэтыя выплаты сталай данінай, падобнай да той што плацілі рускія князствы падчас мангольскага іга. Нявызначанымі застаюцца і памеры дадзеных выплат. Ад чаго залежыў рост або змяншэнне сумы выплат? Чаму кіраўніцтва ВКЛ часам увогуле адмаўлялася плаціць крымчакам? У якой ступені татары выконвалі тыя пагадненні, якія былі заключаны дзякуючы подкупу? Але самае галоўнае- вызначыць агульны памер дадзеных дзяржаўных затрат у параўнанні з памерам скарбу, а таксама канчаткова вызначыць, ці фіксаваліся паступленні ад збору ардыншчыны ў прыходна-расходных скарбавых кнігах, і ці хапала сабраных сродкаў для здзяйснення т.зв. Фінансавай дыпламатыі па забеспячэнню абароназдольнасці краіны.